text: [{"text_idx": "#000004", "text": "Roskilde Festivalur i\u0301 bakandi so\u0301l"}, {"text_idx": "#000005", "text": "A\u0301rsins Roskilde Festivalur var v\u00e6leydna\u00f0ur b\u00e6\u00f0i to\u0301nleikaliga og hvat vi\u00f0vi\u0301kjur ve\u00f0ri. Fleiri av bo\u0301lkunum, sum sp\u00e6ldu vo\u0301ru framu\u0301r, me\u00f0an bert fa\u0301ir bo\u0301lkar veruliga kiksa\u00f0u. Allar fy\u0301ra festivaldagarnar baka\u00f0i so\u0301lin, og bert eittans \u00e6l var allan festivalin. Komin heimaftur standa serliga upplivingarnar av Greenday og Black Sabbath sum jaligar, me\u00f0an tann til ti\u0301\u00f0ir pi\u0301nliga framf\u00f8rslan hja\u0301 Velvet Revolver stendur sum sterkasta neiliga minni\u00f0."}, {"text_idx": "#000006", "text": "65.000 gjaldandi gestir vitja\u00f0u festivalin umframt 20.000 starvsfo\u0301lk, to\u0301nleikarar, mi\u00f0lafo\u0301lk og innbo\u00f0nir gestir. Hetta er heldur minni\u00f0 enn i\u0301 fj\u00f8r, ta\u0301 75.000 fo\u0301lk keyptu atgongumerki. Samb\u00e6rt talsmanninum hja\u0301 Roskilde Festivalinum Esben gav festivalurin eitt li\u0301ti\u00f0 yvirskot, men tann peningurin sum festivalurin vanliga gevur til go\u0301\u00f0gerandi endama\u0301l ver\u00f0ur no\u0301gv skerdur."}, {"text_idx": "#000007", "text": "Vit vitja\u00f0u fy\u0301ra ymisk f\u00f8roysk teltpla\u0301ss, og a\u0301 \u00f8llum teimum st\u00f8rstu konsertunum sa\u0301\u00f0st merki\u00f0 veitra yvir a\u0301sko\u00f0arunum. Tu\u0301 hitti eisini allati\u0301\u00f0ina f\u00f8royingar ta\u0301 tu\u0301 gekk og mo\u0301l a\u0301 festival\u00f8kinum. Og a\u0301 almennu \u201cVi ses i 06\u201d myndinini, sum er postkort, ly\u0301sing i\u0301 festivalfaldaranum og a\u0301 forsi\u0301\u00f0uni a\u0301 festivalbla\u00f0num s\u00e6rt tu\u0301 appilsingula pallin, no\u0301gvar tu\u0301sund a\u0301hoyrarar og eittans flagg: Merki\u00f0 veittra yvir a\u0301hoyrarunum. F\u00f8royingar hava tiki\u00f0 st\u00f8rsta festivalin i\u0301 nor\u00f0ur Evropa til si\u0301n, og hava sett si\u0301tt merki\u00f0 a\u0301 hann."}, {"text_idx": "#000008", "text": "Black Sabbath var h\u00f8vu\u00f0snavni\u00f0 a\u0301 Roskilde Festivalinum i\u0301 a\u0301r, og her var talan um upprunaligu manningina i\u0301 Black Sabbath: Ozzy Osbourne sang, Tony Iommi gittar, Geezer Butler bass og Bill Ward trummir. Tann upprunaligi tungma\u0301lmsbo\u0301lkurin. Ein tann ty\u0301dningarmiklasti bo\u0301lkurin i\u0301 s\u00f8guni hja\u0301 rokk to\u0301nleiki, og uttan iva tann ty\u0301dningarmiklasti bo\u0301lkurin i\u0301 s\u00f8guni hja\u0301 tungma\u0301lmi."}, {"text_idx": "#000010", "text": "Gamani\u0301, Ozzy hev\u00f0i astma innhalator vi\u00f0 a\u0301 pallin, og drakk te u\u0301r einum koppi, i\u0301 sta\u00f0in fyri eina whiskey fl\u00f8sku og hasjsigarett. Rukkuttu fingrarnir hja\u0301 Geezer og Tony so\u0301u margha\u0301ttligir u\u0301t a\u0301 sto\u0301ra ski\u0301ggjanum vi\u00f0 pallin, me\u00f0an teir vundu tungan to\u0301nleik u\u0301r si\u0301num gittarum. O\u0301tru\u0301ligt at sovor\u00f0in djevlaljo\u0301\u00f0 kunnu koma u\u0301r so gomlum monnum."}, {"text_idx": "#000011", "text": "Konsertin vi\u0301sti, at hetta ikki eru u\u0301tbrendir gamlir menn, men veruligar rokkhetjur. Teir sp\u00e6ldu seg i\u0301gj\u00f8gnum ha\u0301lvan annan ti\u0301ma av tyngsta to\u0301nleiki i\u0301 heiminum. Har var pla\u0301ss til n\u00f8kur av teimum allar kendastu l\u00f8gunum, men eisini til no\u0301gv av teimum meira forkunnugu l\u00f8gunum. Klassikarar, sum veruligir Sabbath fjepparar elska, sum: After Forever, vi\u00f0 tekspettinum \u201cWould you like to see the pope at the end of a rope\u201d, sangurin sum Black Sabbath skriva\u00f0i til punkarar, aftan a\u0301 Tony Iommi var buka\u00f0ur av einum flokki av punkarum: Faries wear boots, umframt syruttu The Wizard og Into the void bara fyri at nevna nakrar."}, {"text_idx": "#000012", "text": "Fj\u00f8ldin av a\u0301sko\u00f0arum man vera ein tann st\u00f8rsta, sum hevur veri\u00f0 a\u0301 \u00f8kinum vi\u00f0 appilsingula pallin i\u0301 no\u0301gv a\u0301r. Fyrireikararnir meta, at minst 50.000 fo\u0301lk hugdu at Black Sabbath. Tey fingu eina fra\u0301li\u0301ka uppliving. Bo\u0301lkurin sp\u00e6ldi sum ein dreymur, og a\u0301sko\u00f0ararnir sungu, murra\u00f0u og livdu vi\u00f0 b\u00e6\u00f0i i\u0301 kendum og minni kendum l\u00f8gum. Ta\u0301 bo\u0301lkurin sp\u00e6ldi tey st\u00f8rstu hittini Paranoid, Iron Man, War Pigs og Black Sabbath sungu a\u0301sko\u00f0ararnir so hart, at Ozzy n\u00e6stan ikki hoyrdist aftur. Her var einki av ti\u0301 smakleysa atbur\u00f0inum vi\u00f0 at goyma hittini til eykal\u00f8g. Ta\u0301 teir vo\u0301r\u00f0u klappa\u00f0ir u\u0301t aftur at sp\u00e6la eykal\u00f8g tyktust teir veruliga gla\u00f0ir fyri ta\u00f0. Teir komu u\u0301t og sp\u00e6ldu Children of the Grave eitt fra\u0301li\u0301kt lag, sum vanliga er a\u0301 sp\u00e6liskra\u0301nni\u00f0, men sum hetta kv\u00f8ldi\u00f0 var skift u\u0301t vi\u00f0 okkurt meira forkunnugt."}, {"text_idx": "#000013", "text": "Eg haldi at Black Sabbath reistu pallin upp, man bleiv ha\u0301la\u00f0ur li\u0301kst til helviti vi\u00f0 teimum. To\u0301nleikurin er so r\u00e6\u00f0uliga tungur, men Ozzy virka\u00f0i so positivur vi\u00f0 si\u0301num sto\u0301ra smi\u0301li. Eg f\u00f8ldi meg fullkomnan, ta\u0301 eg hoyrdi teir. Eg havi lurta\u00f0 eftir Black Sabbath, si\u0301\u00f0an eg var 16 og kenni alt, sum teir sp\u00e6ldu. Hatta var genialt. Ta\u00f0 vo\u0301ru ali\u0301kav\u00e6l onkri l\u00f8g, sum eg sakna\u00f0i: t.d. Changes, Laguna Sunrise og Planet Caravan."}, {"text_idx": "#000014", "text": "Fri\u0301ggjakv\u00f8ldi\u00f0 gj\u00f8rdist eitt ta\u00f0 besta rokkkv\u00f8ldi\u00f0 a\u0301 Roskilde Festivalinum nakranti\u0301\u00f0. Tri\u0301ggjar o\u0301fatiliga go\u0301\u00f0ar framf\u00f8rslur a\u0301 appilsingula pallinum av Audioslave, Black Sabbath og D:A:D metta\u00f0u v\u00e6l."}, {"text_idx": "#000015", "text": "Allir rokkelskarar kundu trygt leggja seg mettir og v\u00e6l settir at sova klokkan try\u0301 i\u0301 na\u0301tt. Audioslave gj\u00f8rdu ta\u00f0 sum Velvet Revolver ikki megna\u00f0i, nevniliga at vi\u0301sa at bo\u0301lkurin er anna\u00f0 og meira enn Rage Against the Machine vi\u00f0 Soundgarden sangara."}, {"text_idx": "#000016", "text": "Black Sabbath go\u0301vu a\u0301hoyrarunum eina fer\u00f0 i\u0301 ti\u0301 minni kenda partinum av teirra lagaskatti. D:A:D sparka\u00f0u reyv vi\u00f0 einum herligum rokksjovi."}]